 Lokhe Kuhlupha Ukuthola Amaphepha Okusebenza Okusemthethweni eBotswanaMpandula 28, 2017AbeZimbabwe abakhonona ngokuncitshwa ingwalo zokuhlala kumbe ukusebenza kwele Botswana, sebelethemba ngemva kokuba uhulumende wakulelozwe, elalele izikhalo zabo. Kulabe Zimbabwe phose inkulungwane eziyisikhombisa abahlala njalo besebenza eBotswana okusemthethweni.Umphathintambo obona ngemisebenzi, kanye lokuhlala eBotswana, uMnu. Edwin Batshu, uthi ulalele izikhalo zokuthi abokuza bancitshwa amaphepha okusebenza kanye lokuhlala kulelizwe kwesinye isikhathi kungelasizatho.Uthi ngokunjalo, uhlangothi obe lukade lukhangele ngezicelo zencwadi zokuhlala lokusebenza eBotswana, soluntshintshiwe, sekungene amalunga amatsha.Amalunga amatsha azaqala umsebenzi mhla ziku 1 Mfumfu, kukhangelelwe ukuthi izikhalo ebakade zikhona zizakhangelwa ngelihlo elitsha.Lelinyathela zindaba ezimnandi kwabanengi beZimbabwe abakhala ngokuncitshwa amaphepha uma befisa ukuthola incwadi ezintsha kumbe bevuselela eseziphela ama renewals.UMnu. Dumi Ncube ulamukele inyathela likahulumende weBotswana esithi abantu beZimbabwe, abahlutshwa yikuswelakala kwemisebenzi, sebezwile yikuloba becela lezincwadi kodwa bengazitholi.Linyathela elincomekayo, besesithwele nzima ngokuncitshwa amaphepha.Sijabulela ukuthi bafake uhlangathi oluzakhangela imsebenzi ngemsebenzi ngokutshiyana kwayo. Asiboneni ukuthi kuzahamba njani.Kukanti uMnu. Andreas Ndlovu yena uthi uhlupho lulo beseludala ukuthi abantu bacine bezihlalela bengelamaphepha okuhlala kumbe okusebenza elizweni.Ukufakwa kwengamalunga amatsha sekulethe ithemba kwabeZimbabwe, ikakhulu inengi abakade bekhala ngokuncitshwa. Ube usuthola ukuthi inengi beselibona kungcono ukuthi lizihlalele lingelamaphepha.Umphathintambo uBatshu uthi amalunga amatsha azabona ukuthi abalolwazi olusilelayo elizweni abancitshwa amaphepha okuhlala elizweni, kutshengisa ukuncibilika kukahulumende weBotswana ngodaba lwe ncwadi lezi.Inani labeZimbwabwe abasebenza eBotswana ukusemthethweni selehle kusuka kunkulungwane ezilitshumi lambili ngomnyaka ka2012, kusiyangaphansi kweyisikhombisa lonyaka.Kodwa kulenkulungwane lenkulungwane ezingena njalo zihlala eBotswana okungekho emthethweni, bexotshwa ngumumo olukhuni ekhaya. 